**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO „2014–2020 m. Lietuvos ir Rusijos bendradarbiavimo per sieną programA“ PROJEKTUI IR JO DALINIO FINANSAVIMO**

2020 m. gegužės 25 d. Nr. 34-379

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.1 tikslo „Užtikrinti kokybišką ir efektyvią švietimo sistemą“ 3.1.2 uždaviniu „Skatinti švietimo darbuotojų kvalifikacijos kėlimą“, 3.3.5 uždaviniu „Užtikrinti neformaliojo švietimo paslaugų prieinamumą“, Lazdijų rajono savivaldybės taryba n u s p r e n d ž i a:

1. Pritarti Lazdijų meno mokyklos pagal 2014–2020 m. Lietuvos ir Rusijos bendradarbiavimo per sieną programa parengtam projektui „Pasienio menas ir kultūra vaikų kūrybiškumui skatinti“.
2. Numatyti:

2.1. Lazdijų rajono savivaldybės biudžete 10 procentų dydžio dalinį finansavimą nuo tenkančios projekto vertės, įgyvendinamos Lazdijų rajono savivaldybėje, dalies tinkamų finansuoti išlaidų, jeigu bus gauta Europos Sąjungos finansinė parama;

2.2. suplanuotas apyvartines lėšas iš savivaldybės biudžeto, jeigu bus gauta Europos Sąjungos finansinė parama.

1. Užtikrinti projekto tęstinumą 5 metus po projekto įgyvendinimo pabaigos.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Andrė Zenevičienė, tel. 8 614 01 038

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO „2014–2020 M. LIETUVOS IR RUSIJOS BENDRADARBIAVIMO PER SIENĄ PROGRAMA“ PROJEKTUI IR JO DALINIO FINANSAVIMO“**

**AIŠKINAMASIS RAŠTAS**

2020-05-19

Lazdijų rajono savivaldybės tarybos sprendimo „Dėl pritarimo „2014–2020 m. Lietuvos ir Rusijos bendradarbiavimo per sieną programa“ projektui ir jo dalinio finansavimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.1 tikslo „Užtikrinti kokybišką ir efektyvią švietimo sistemą“ 3.1.2 uždaviniu „Skatinti švietimo darbuotojų kvalifikacijos kėlimą“, 3.3.5 uždaviniu „Užtikrinti neformaliojo švietimo paslaugų prieinamumą“.

Sprendimo tikslas – pritarti parengtam Lazdijų meno mokyklos projektui „Pasienio menas ir kultūra vaikų kūrybiškumui skatinti“ ir numatyti Lazdijų rajono savivaldybės biudžete 10 procentų dydžio dalinį finansavimą nuo tenkančios projekto vertės, įgyvendinamos Lazdijų rajono savivaldybėje, dalies tinkamų finansuoti išlaidų, jeigu bus gauta Europos Sąjungos finansinė parama.

Projektas yra parengtas ir pateiktas Jungtiniam techniniam sekretoriatui pagal 2014–2020 m. Lietuvos ir Rusijos bendradarbiavimo per sieną programą. Planuojama apie projektams skirtą finansavimą pirminę informaciją paviešinti iki 2020-07-30. Projektų įgyvendinimo pradžia planuojama 2020-09-01.

Projektą parengė Lazdijų meno mokykla kartu su partneriais – Gvardeisko vaikų muzikos mokykla (Rusija) ir Laduškino vaikų meno mokykla (Rusija). Projekto įgyvendinimo metu planuojami mokymai mokytojams ir vaikams, renginiai, vasaros stovyklos vaikams tiek Lietuvoje, tiek ir Rusijoje (Kaliningrado srityje). Visa projekto vertė yra 217 261 Eur, Lazdijų meno mokyklai tenkanti projekto vertė 93 481 Eur, Lazdijų rajono savivaldybės lėšos (10 proc.) – 9 348,10 Eur. Projekto įgyvendinimo trukmė – 14 mėnesių.

Projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėja Andrė Zenevičienė.

Strateginio planavimo ir investicinių

projektų valdymo skyriaus vedėja Andrė Zenevičienė